open-index/open-wikipedia-markdown huggingface dataset:
জগন্নাথ হল

**জগন্নাথ হল** ঢাকা বিশ্ববিদ্যালয়ের হিন্দু, বৌদ্ধ ও খ্রিস্টান সম্প্রদায়সহ উপজাতি ছাত্রদের জন্য সংরক্ষিত হল। ঢাকা বিশ্ববিদ্যালয় প্রথম যে তিনটি হল নিয়ে যাত্রা শুরু করেছিল জগন্নাথ হল তার একটি। মানিকগঞ্জের বালিয়াটির জমিদার কিশোরীলাল রায় চৌধুরীর পিতা জগন্নাথরায় চৌধুরীর নামে এই হলের নামকরণ করা হয়। এই হলের প্রথম প্রভোস্ট ছিলেন অধ্যাপক নরেশচন্দ্র সেনগুপ্ত। পরবর্তীতে বিভিন্ন সময়ে বিখ্যাত অধ্যাপক সত্যেন্দ্রনাথ বসু, অধ্যাপক জ্ঞানচন্দ্র ঘোষ, ড. গোবিন্দ চন্দ্র দেব, অধ্যাপক জ্যোতির্ময় গুহঠাকুরতা এই হলের প্রভোস্ট হিসেবে দায়িত্ব পালন করেন। মুক্তিযুদ্ধের সময় ড. গোবিন্দচন্দ্র দেব ও অধ্যাপক জ্যোতির্ময় গুহঠাকুরতাকে পাকিস্তানি সেনাবাহিনী হত্যা করে।

এই হলে রয়েছে মোট চারটি ভবন। ভবনগুলো হচ্ছে - 
* গোবিন্দচন্দ্র দেব ভবন
* সন্তোষচন্দ্র ভট্টাচার্য ভবন
* অক্টোবর স্মৃতি ভবন
* জোতির্ময় গুহঠাকুরতা ভবন
* রবীন্দ্র ভবন (১০ নভেম্বর ২০২৪ তারিখে উদ্বোধন করা হয়)
উল্লেখ্য, শতবর্ষের প্রাচীন গোবিন্দচন্দ্র দেব ভবন ও জ্যোতির্ময় গুহ ঠাকুরতা ভবন দুটি ঝুঁকিপূর্ণ হওয়ায় বন্ধ রয়েছে।[থাম্ব|জগন্নাথ হলের মাঠে [সরস্বতী পূজা]]

## ২৫ মার্চ, ১৯৭১
১৯৭১ খ্রীস্টাব্দের ২৫ মার্চ মধ্যরাতের পর পাকিস্তানের সেনাবাহিনী ঢাকায় গণহত্যা অভিযান শুরু করে। এর অন্যতম লক্ষ্য ছিল ঢাকা বিশ্ববিদ্যালয় এলাকা। এই অভিযান থেকে জগন্নাথ হলও বাদ পড়েনি। ঐ রাতে জগন্নাথ হলের বহু আবাসিক ছাত্র ও কর্মচারী নিহত হয়।

## জগন্নাথ হল ট্র্যাজেডি
thumb|right|জগন্নাথ হলের একটি আবাসিক ভবনের ছাদ ধ্বসে নিহতদের স্মরণে নির্মিত স্মৃতিসৌধ
১৯৮৫ খ্রীস্টাব্দের ১৫ অক্টোবর প্রাচীন জগন্নাথ হলের একটি আবাসিক ভবনের ছাদ ধ্বসে পড়লে সংঘটিত হয় মর্মান্তিক দুর্ঘটনা। এতে প্রাণ হারায় ৩৯ জন ছাত্র, কর্মচারী ও অতিথি। এরপর থেকেই সাংবার্ষিকভিত্তিতে ঐ দিনটি ঢাকা বিশ্ববিদ্যালয় শোক দিবস হিসেবে পালন করা হয়।

## তথ্যসূত্র

## বহিঃসংযোগ

বিষয়শ্রেণী:ঢাকা বিশ্ববিদ্যালয়ের আবাসিক হল
বিষয়শ্রেণী:ঢাকার ভবন ও স্থাপনা
বিষয়শ্রেণী:বাংলাদেশে বৌদ্ধধর্ম
বিষয়শ্রেণী:বাংলাদেশে হিন্দুধর্ম
সোমালি জাতি

**সোমালি জাতি** আফ্রিকার একটি জাতি যারা সমগ্র সোমালিয়া (প্রায় ১ কোটি), জিবুতির কিয়দংশ (সাড়ে ৩ লক্ষ), দক্ষিণ ইথিওপিয়ার ওগাদেন অঞ্চল (৪০-৫০ লক্ষ) এবং উত্তর পশ্চিম কেনিয়ার অংশবিশেষে (প্রায় ৫ লক্ষ) বসবাস করে। ঊষর উপকূলীয় অঞ্চল বাদে বাকী সব স্থানেই যাযাবর সোমালিদের দেখা মেলে। সোমালিরা সোমালি ভাষায় কথা বলে, যেটি আফ্রো-এশীয় ভাষাপরিবারের কুশিটীয় শাখার একটি ভাষা। রক্তক্ষয়ী ও দীর্ঘস্থায়ী সোমালি গৃহযুদ্ধের কারণে বিপুল সংখ্যক সোমালি ইউরোপ, উত্তর আমেরিকা ও মধ্যপ্রাচ্যে পাড়ি জমিয়েছেন।

ধারণা করা হয় আরবেরা লোহিত সাগর পার হয়ে এসে সোমালিদের ইসলামে দীক্ষিত করে। ১৪শ শতকের দিকে সোমালিরা উপকূলীয় শুষ্ক সমভূমি অঞ্চল ছেড়ে দক্ষিণে তাদের বসতি সম্প্রসারণ করা শুরু করে। যদিও সোমালীয়দের উত্তর, মধ্য ও দক্ষিণ এই তিন ধরনের সম্প্রদায়ে ভাগ করা যায়, সোমালিরা অত্যন্ত একতাবদ্ধ একটি জাতি এবং নিজেদের জাতিসত্তা নিয়ে গর্বিত।

সোমালি সমাজের একক হচ্ছে “রের” তথা বৃহৎ পরিবার-ভিত্তিক গোত্র, যাদের সদস্যরা একই পুরুষ পূর্বসূরীর রক্ত থেকে উদ্ভূত। একজন সোমালি তার নিজস্ব গোত্র ও গোত্রটি যে বৃহত্তর গোষ্ঠীর অন্তর্গত, তার প্রতি অনুগত। সোমালি সমাজব্যবস্থা পুরুষতান্ত্রিক।

সোমালিরা মূলত যাযাবর প্রকৃতির। সম্পদের অপ্রতুলতার কারণে এদের ব্যক্তিস্বাতন্ত্র‌্যবোধ প্রখর এবং প্রায়ই প্রতিবেশী গোত্রে গোত্রে রক্তাক্ত সংঘর্ষ বাঁধে। ইসলাম সম্পর্কে এদের ধারণা স্বচ্ছ নয় এবং মূলত প্রাচীন সাধু-সন্ন্যাসীদের পূজাতেই সীমাবদ্ধ।

তবে যেসব সোমালি উপকূলীয় শহরগুলিতে বসবাস করে ও কৃষিকাজের সাথে জড়িত, তারা দীর্ঘদিন ধরে আরবদের সান্নিধ্যে একটি সংহত সামাজিক ও ধর্মীয় ব্যবস্থা গড়ে তুলেছে। এরা মূলত আরব বহির্বিশ্ব ও অভ্যন্তরীণ যাযাবর সোমালিদের মধ্যে যোগাযোগ রক্ষা করে।

## তথ্যসূত্র


বিষয়শ্রেণী:সোমালিয়া
বিষয়শ্রেণী:আরব বিশ্বের জাতিগোষ্ঠী
বিষয়শ্রেণী:নারী খৎনা
মহাসাগরীয় স্রোত

thumb|right|350px|মহাসাগরীয় স্রোতসমূহ (১৯১১)
thumb|right|350px|মহাসাগরীয় স্রোতসমূহ (১৯৪৩)
**মহাসাগরীয় স্রোত** () পৃথিবীর মহাসাগরগুলোতে সমুদ্রের পানির নির্দিষ্ট দিকে অবিচ্ছিন্নভাবে বয়ে চলাকে বোঝায়। এগুলো আসলে মহাসমুদ্রের মাঝে উষ্ণ বা শীতল পানির এক একটি নদী। পৃথিবীর আবর্তন, বায়ুপ্রবাহ, তাপমাত্রা, লবণাক্ততার তারতম্য, চন্দ্র-সূর্যের আকর্ষণ, সমুদ্রতলের গভীরতার পার্থক্য, তটরেখার প্রকৃতি এবং অন্যান্য স্রোতের উপস্থিতি মহাসাগরীয় স্রোতগুলোর উৎপত্তি, শক্তি ও গতি-প্রকৃতি নির্ধারণ করে।

## বহিঃসংযোগ
* NOAA Ocean Surface Current Analyses - Realtime (OSCAR) Near-realtime Pacific Ocean Surface Currents derived from satellite altimeter and scatterometer data.
* RSMAS Ocean Surface Currents
* Coastal Ocean Current Monitoring Program
* Ocean Motion and Surface Currents

বিষয়শ্রেণী:সমুদ্রবিজ্ঞান
বিষয়শ্রেণী:মহাসাগর
বিষয়শ্রেণী:প্রাকৃতিক সমুদ্রবিজ্ঞান
সমব্রেরো

thumb|300px|right|সমব্রেরো**সম্‌ব্রেরো** (স্পেনীয় ভাষায়: Sombrero) একধরনের স্পেনীয় "টুপি"। বিশ্বের অন্যত্র এই শব্দ দিয়ে এক বিশেষ ধরনের টুপি বা হ্যাটকে বোঝায় যেগুলি মেক্সিকো, স্পেন ও দক্ষিণ-পশ্চিম মার্কিন যুক্তরাষ্ট্রে প্রচলিত। সম্‌ব্রেরোর মাথা বেশ উঁচু এবং ধারগুলি অস্বাভাবিকরকম চওড়া হয়। ধারণা করা হয় সূর্যের উত্তাপ থেকে রক্ষা পাওয়ার উদ্দেশ্যেই মেক্সিকোতে ১৬শ শতকের দিকে সমব্রেরোর উদ্ভব ঘটে। গরিব কৃষকেরা খড়ের তৈরি সমব্রেরো আর ধনী হিস্পানিক লোকেরা ফেল্ট কাপড়ের তৈরি সমব্রেরো পরেন। লোকউৎসব ছাড়া আধুনিক শহুরে পরিবেশে এটির দেখা মেলে না বললেই চলে। মার্কিন যুক্তরাষ্ট্রের দক্ষিণ-পশ্চিমের কাউবয় বা রাখালেরা সমব্রেরোর ধারণা থেকে কাউবয় হ্যাট উদ্ভাবন করে।

সমব্রেরো শব্দটি সম্ভবত স্পেনীয় শব্দ সম্ব্রা *sombra* থেকে এসেছে, যার অর্থ ছায়া। মেক্সিকোর বাইরের স্পেনীয়ভাষীরা একে *sombrero mexicano* বা মেক্সিকান টুপি বলে ডাকেন।

## তথ্যসূত্র
* Bender, Texan Bix. (1994) *Hats & the cowboys who wear them.* 
* Carlson, Paul Howard, The Cowboy Way: An Exploration of History And Culture. (2006) 
* Slatta , Richard W. *The cowboy encyclopedia* (1996) 
* Sobey, Edwin J. C. (1999) *Young Inventors at Work! Learning Science by Doing Science * 

## বহিঃসংযোগ

বিষয়শ্রেণী:টুপি
বিষয়শ্রেণী:মেক্সিকোর জাতীয় প্রতীক
বিষয়শ্রেণী:মেক্সিকান পরিধেয়
বিষয়শ্রেণী:স্পেনীয় শব্দ ও বাক্যাংশ
বিষয়শ্রেণী:হ্যাট
শব্দনিনাদ

thumb|right|250px|শব্দের দ্বিগুণ গতিবেগে ধাবমান উড়োজাহাজের স্রৃষ্ট সনিক বুম। যখন ঘাত-তরঙ্গের কোণকের সীমা পর্যবেক্ষককে অতিক্রম করে, তখন তিনি বুমটি শুনতে পান।
**শব্দনিনাদ** ( *সনিক বুম*) বলতে সাধারণত শব্দের বেগের কাছাকাছি বা তারও বেশি বেগের আকাশযানের চলনের ফলে সৃষ্ট ঘাত-তরঙ্গ (shock wave) যে বিপুল পরিমাণ শব্দ উৎপাদন করে তাকে বোঝায়। এটি শুনতে অনেকটা বাজ পড়ার শব্দের মত শোনায়। ঘাত-তরঙ্গের প্রতি বর্গমিটারে ১৬৭ মেগাওয়াট ক্ষমতা (শক্তি) নিঃসরণ করতে পারে এবং এর শব্দের তীব্রতা ২০০ ডেসিবেল ছাড়িয়ে যেতে পারে। বজ্রনিনাদ এক ধরনের প্রাকৃতিক শব্দনিনাদ, যা বজ্রপাতের সময় বায়ুর হঠাৎ উত্তপ্ত প্রসারণের ফলে তৈরি হয়।

## তথ্যসূত্র

বিষয়শ্রেণী:শব্দ (ধ্বনি)
বিষয়শ্রেণী:বায়ুগতিবিজ্ঞান
বিষয়শ্রেণী:ঘাত তরঙ্গ
বিষয়শ্রেণী:শব্দবিজ্ঞান
জ্যাবারওয়কি

right|thumb|250px|জন টেনিয়েলের কল্পনায় জ্যাবারওয়ক
"**জ্যাবারওয়কি**" () লিউইস ক্যারলের লেখা একটি ননসেন্স ছড়া। এটি তার *[[থ্রু দ্য লুকিং গ্লাস]]* (*Through the Looking-Glass, and What Alice Found There*) (১৮৭১) উপন্যাসটির অংশবিশেষ। এই ছড়াটিকে ইংরেজি ভাষার শ্রেষ্ঠ ননসেন্স বা আবোলতাবোল কবিতা হিসেবে গণ্য করা হয়।

বহু স্কুলে ছড়াটি সংকর শব্দ বা পোর্টম্যান্টো শব্দের (portmanteau) উদাহরণ দেখাতে ব্যবহার করা হয়।

## কবিতা
:'Twas brillig, and the slithy toves
:Did gyre and gimble in the wabe:
:All mimsy were the borogoves,
:And the mome raths outgrabe.

:"Beware the Jabberwock, my son!
:The jaws that bite, the claws that catch!
:Beware the Jubjub bird, and shun
:The frumious Bandersnatch!"

:He took his vorpal sword in hand:
:Long time the manxome foe he sought—
:So rested he by the Tumtum tree,
:And stood awhile in thought.

:And, as in uffish thought he stood,
:The Jabberwock, with eyes of flame,
:Came whiffling through the tulgey wood,
:And burbled as it came!

:One, two! One, two! And through and through
:The vorpal blade went snicker-snack!
:He left it dead, and with its head
:He went galumphing back.

:"And hast thou slain the Jabberwock?
:Come to my arms, my beamish boy!
:O frabjous day! Callooh! Callay!"
:He chortled in his joy.

:'Twas brillig, and the slithy toves
:Did gyre and gimble in the wabe:
:All mimsy were the borogoves,
:And the mome raths outgrabe.

বাংলায় সুকুমার রায়ের ননসেন্স ছড়ায় জ্যাবারওয়কি-র প্রভাব দেখা যায়। পরবর্তীকালে তার ছেলে সত্যজিৎ রায় ছড়াটির একটি বাংলা অনুবাদ করেছিলেন।

বিষয়শ্রেণী:ব্রিটিশ কবিতা
পিটার নরভিগ

**পিটার নরভিগ** () একজন মার্কিন কম্পিউটার বিজ্ঞানী। তিনি গুগল ইনকর্পোরেটেড কোম্পানির বর্তমান গবেষণা পরিচালক (Director of Research) ও প্রাক্তন অনুসন্ধান মানের পরিচালক (Director of Search Quality)।

স্টুয়ার্ট রাসেলের সাথে লেখা নরভিগের *Artificial Intelligence: A Modern Approach* পাঠ্যপুস্তকটি বর্তমানে বিশ্ববিদ্যালয় পর্যায়ে এ বিষয়ক আদর্শ পাঠ্যপুস্তক। নরভিগ নাসার কম্পিউটেশনাল সাইন্সেস বিভাগের প্রধান ছিলেন। এছাড়া তিনি সান মাইক্রোসিস্টেম্‌স-এও একজন সিনিয়র বিজ্ঞানী হিসেবে কাজ করেছেন।

নরভিগ ব্রাউন বিশ্ববিদ্যালয় থেকে ফলিত গণিতে স্নাতক ও ইউনিভার্সিটি অফ ক্যালিফোর্নিয়া অ্যাট বার্কলি থেকে কম্পিউটার বিজ্ঞানে পিএইচডি ডিগ্রী লাভ করেন। তিনি ইউনিভার্সিটি অফ সাদার্ন ক্যালিফোর্নিয়া-তে অধ্যাপনা করেন এবং বার্কলিতে গবেষণা শিক্ষক ছিলেন। কম্পিউটার বিজ্ঞানের বিভিন্ন ক্ষেত্রে, বিশেষত কৃত্রিম বুদ্ধিমত্তা, স্বাভাবিক ভাষা প্রক্রিয়াকরণ ও সফটোওয়্যার প্রকৌশলের উপর তার প্রায় ৫০টির মত গবেষণাপত্র প্রকাশিত হয়েছে।

২০০৬ সালে নরভিগ অ্যাসোসিয়েশন ফর কম্পিউটিং মেশিনারি (এসিএম)-এর ফেলো নির্বাচিত হন।

## নরভিগের লেখা গ্রন্থাবলি
* *Artificial Intelligence: A Modern Approach* 
* *Paradigms of AI Programming: Case Studies in Common Lisp* 
* *Verbmobil: A Translation System for Face-to-Face Dialog* 
* *Intelligent Help Systems for UNIX*.

## বহিঃসংযোগ
* পিটার নরভিগের ওয়েব হোমপেজ
* The Prospects for AI , ২০০৫ সালে কৃত্রিম বুদ্ধিমত্তার উপর একটি প্যানেল আলোচনা যাতে পিটার অংশ নেন।
* Teach Yourself Programming in Ten Years, নতুন প্রোগ্রামারদেরকে পিটারের পরামর্শ

বিষয়শ্রেণী:কৃত্রিম বুদ্ধিমত্তা গবেষক
বিষয়শ্রেণী:গুগলের কর্মচারী
বিষয়শ্রেণী:মার্কিন কম্পিউটার বিজ্ঞানী
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:অ্যামেরিকান অ্যাসোসিয়েশন ফর আর্টিফিশিয়াল ইন্টেলিজেন্সের ফেলো
বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:ডেনীয় বংশোদ্ভূত মার্কিন ব্যক্তি
ইন্টারনেট প্রোটোকল সুইট

থাম্ব|ডান|250px|আইপি সুইট স্ট্যাক; দুইটি হোস্ট মেশিনের মধ্যে রাউটারের মাধ্যমে ভৌত সংযোগ ও প্রতি হপে আইপি সুইটের বিভিন্ন স্তর দেখানো হয়েছে।
থাম্ব|ডান|300px|ইউডিপি ডাটাগ্রাম কীভাবে একটি আইপি প্যাকেটে আবৃত হয় তার উদাহরণ
**ইন্টারনেট প্রোটোকল সুইট** () সেইসব যোগাযোগ প্রোটোকল (communications protocol)-এর সেট যাদের নিয়ে গঠিত প্রোটোকল স্তুপ বা স্ট্যাক (protocol stack)-এর উপর ভিত্তি করে ইন্টারনেট এবং বেশির ভাগ বাণিজ্যিক কম্পিউটার নেটওয়ার্ক কাজ করে। এটির দুইটি সবচেয়ে গুরুত্বপূর্ণ প্রোটোকল হল ট্রান্সমিশন কন্ট্রোল প্রোটোকল (টিসিপি) এবং ইন্টারনেট প্রোটোকল (আইপি), তাই এটিকে টিসিপি/আইপি প্রোটোকল নামেও ডাকা হয়।

ইন্টারনেট প্রোটোকল সুইটকে কতগুলি স্তরের একটি সেট হিসেবে কল্পনা করা যাতে পারে। প্রতিটি স্তর উপাত্ত সঞ্চার বা ট্রান্সমিশন সংক্রান্ত এক সেট সমস্যার সমাধান করে, এবং উচ্চ-স্তরের প্রোটোকলগুলিকে সুসংজ্ঞায়িত সেবা প্রদান করে। উপরের স্তরগুলি ব্যবহারকারীর সাথে যৌক্তিকভাবে কাছে অবস্থিত এবং বিমূর্ত উপাত্ত নিয়ে কাজ করে, অন্যদিকে নিম্নস্তরের প্রোটোকলগুলি এই উপাত্ত কীভাবে ভৌত উপায়ে সঞ্চরণযোগ্য রূপে রূপান্তরিত বা অনুবাদ করা যায়, তা বাস্তবায়ন করে। টিসিপি/আইপি মডেলে চারটি স্তর বা লেয়ার আছে : নেটওয়ার্ক অ্যাক্‌সেস, ইন্টারনেট, ট্রান্সপোর্ট ও অ্যাপ্লিকেশন।

## তথ্যসূত্র


## আরও পড়ুন
* Andrew S. Tanenbaum. Computer Networks. 
* Douglas E. Comer. Internetworking with TCP/IP - Principles, Protocols and Architecture. 
* Joseph G. Davies and Thomas F. Lee. Microsoft Windows Server 2003 TCP/IP Protocols and Services. 
* Craig Hunt TCP/IP Network Administration. O'Reilly (1998) 
* W. Richard Stevens. The Protocols (TCP/IP Illustrated, Volume 1). Addison-Wesley Professional; 1st edition (December 31, 1993). 
* Ian McLean. Windows(R) 2000 TCP/IP Black Book 

## বহিঃসংযোগ
* RFC 675 - Specificiation of Internet Transmission Control Program, December 1974 Version
* TCP/IP State Transition Diagram (PDF)
* RFC 1180 A TCP/IP Tutorial - from the Internet Engineering Task Force (January 1991)
* TCP/IP FAQ
* The TCP/IP Guide - A comprehensive look at the protocols and the procedures/processes involved
* A Study of the ARPANET TCP/IP Digest
* TCP/IP Sequence Diagrams
* The Internet in Practice
* TCP/IP - Directory & Informational Resource
* Daryl's TCP/IP Primer - Intro to TCP/IP LAN administration, conversational style
* Introduction to TCP/IP

বিষয়শ্রেণী:ইন্টারনেট প্রোটোকল
বিষয়শ্রেণী:টিসিপি/আইপি
বিষয়শ্রেণী:ইন্টারনেটের ইতিহাস
বিষয়শ্রেণী:নেটওয়ার্ক স্থাপত্য
প্রাট

**প্রাট** (Praat) একটি বৈজ্ঞানিক কম্পিউটার সফটওয়্যার প্রোগ্রাম যা ধ্বনিতত্ত্বে উক্তি বিশ্লেষণে ব্যবহৃত হয়। এটি একটি মুক্ত সফটওয়্যার। আমস্টার্ডাম বিশ্ববিদ্যালয়ের পাউল বোয়ার্সমা ও ডেভিড উইনিংক এটি ডিজাইন করেন ও এর ক্রমোন্নতি সাধন করে চলেছেন। প্রোগ্রামটি বিভিন্ন অপারেটিং সিস্টেমের অধীনে কাজ করে, যাদের মধ্যে আছে বিভিন্ন সংস্করণের ইউনিক্স, ম্যাক ওএস, ও মাইক্রোসফট উইন্ডোজ। প্রোগ্রামটির সাহায্যে উক্তি সংশ্লেষণ (এবং উচ্চারণগত সংশ্লেষণ) করা সম্ভব।

## বহিঃসংযোগ
* Praat: doing Phonetics by Computer — দাপ্তরিক সাইট
* Praat Language Lab - শিক্ষক ও ছাত্রদের প্রাট ব্যবহার করা শেখানোর সাইট।

বিষয়শ্রেণী:মুক্ত বিজ্ঞান সফটওয়্যার
বিষয়শ্রেণী:ধ্বনিতত্ত্ব
বিষয়শ্রেণী:ধ্বনিবিজ্ঞান
বিষয়শ্রেণী:ভাষাবৈজ্ঞানিক গবেষণা সফটওয়্যার
বিষয়শ্রেণী:মুক্ত অডিও সফটওয়্যার
পরিবর্তনশীল নিয়ম বিশ্লেষণ

ভাষাবিজ্ঞানে **পরিবর্তনশীল নিয়ম বিশ্লেষণ** () বলতে সমাজভাষাবিজ্ঞান ও ঐতিহাসিক ভাষাবিজ্ঞান শাখায় ব্যবহৃত কতগুলি পরিসংখ্যানিক বিশ্লেষণ পদ্ধতির একটি সেট বোঝায়, যেগুলির সাহায্যে ব্যবহৃত ভাষার বিভিন্ন রূপের মধ্যে পার্থক্যের বিন্যাস (patterns of variation) বর্ণনা করা হয়। এই বিশ্লেষণকে অনেকসময় **ভার্বরুল বিশ্লেষণ** (Varbrul analysis)-ও বলা হয়, কেননা প্রধানত *ভার্বরুল* নামের একটি সফটওয়্যার দিয়েই এই পরিসংখ্যানিক গণনার কাজটি সম্পন্ন করা হয়। Varbrul কথাটি "**var**ia**b**le **rul**e" থেকে এসেছে।

সমাজবিজ্ঞানী উইলিয়াম লাবভ ১৯৬০-এর দশকে শেষে ও ১৯৭০-এর দশকের শুরুতে এই পদ্ধতির তাত্ত্বিক দিকটি নিয়ে লেখেন। ১৯৭৪ সালে হেনরিয়েটা সিডারগ্রেন এবং ডেভিড সানকফ ধারণাটি গাণিতিকভাবে বাস্তবায়ন করেন। 

যে ধরনের পরিস্থিতিতে বক্তারা একই অর্থবিশিষ্ট শব্দ বা বাক্যাংশ ভিন্ন ভিন্ন ভাবে উচ্চারণ করে থাকেন (তথা মুক্ত বৈচিত্র্য প্রদর্শন করেন), যেখানে তাদের বাচনিক ভিন্নতা (variation) বিভিন্ন প্রাতিবেশিক ফ্যাক্টর বা সামাজিক বৈশিষ্ট্যাবলীর উপর নির্ভর করে, সেই সমস্ত পরিস্থিতির একটি পরিমাণবাচক মডেল প্রদানের লক্ষ্যে "পরিবর্তনশীল নিয়ম বিশ্লেষণ" পদ্ধতিটি পরিকল্পনা করা হয়েছে। এই ধরনের পরিস্থিতিতে ভিন্নতা (variation) পুরোপুরি দৈব নয়, বরং নিয়ম-শাসিত, এবং একে "কাঠামোগত ভিন্নতা" (structured variation) বলা হয়। পরিবর্তনশীল নিয়ম বিশ্লেষণ পদ্ধতিতে পর্যবেক্ষণলব্ধ টোকেন সংখ্যার উপর ভিত্তি করে এমনভাবে একটি বহুচলকীয় পরিসংখ্যানিক মডেল গণনা করা হয়, যাতে প্রতিটি নিয়ন্ত্রক ফ্যাক্টরের সাথে একটি সাংখ্যিক ভার (numerical factor weight) সংযুক্ত করা সম্ভব এবং এভাবে প্রতিটি ভাষিক রূপের সম্ভাবনা কীভাবে একেকটি ফ্যাক্টর দ্বারা প্রভাবিত হয়, তার বর্ণনা করা সম্ভব হয়। একটি সর্বোচ্চ সম্ভাবনা অ্যালগোরিদমের (maximum likelihood algorithm) সাহায্যে ধাপভিত্তিক লজিস্টিক নির্ভরণের (stepwise logistic regression) সাহায্যে এই ভার সংযুক্তকরণের কাজটি সম্পাদন করা হয়।

যদিও পরিবর্তনশীল নিয়ম বিশ্লেষণের জন্য প্রয়োজনীয় গণনার কাজগুলি সাধারণ পরিসংখ্যানিক কাজে ব্যবহৃত যেকোন প্রচলিত সফটওয়্যার যেমন এসপিএসএস দিয়েই করে নেয়া যায়, তা সত্ত্বেও এটি ভাষাবিজ্ঞানীদের চাহিদার জন্য বিশেষভাবে নির্মিত একটি সফটওয়্যার দিয়েই সম্পন্ন করা হয়। এই সফটওয়্যারটির নাম *ভার্বরুল* (*Varbrul*)। ডেভিড সানকফ এর আদি সংস্করণটি রচনা করেছিলেন। বর্তমানে এটি ম্যাক ওএস ও মাইক্রোসফট উইন্ডোজ সিস্টেমের জন্য বিনামূল্যের সফটওয়্যার হিসেবে *গোল্ডভার্ব* (*Goldvarb*) নামে ওয়েবে পাওয়া যাচ্ছে। 

পরিবর্তনশীল নিয়ম দৃষ্টিভঙ্গি প্রায়ই সমাজবৈজ্ঞানিক গবেষণায় ভাষাংশ বা কর্পাস উপাত্তের বিশ্লেষণে ব্যবহার করা হয়। সময়ের সাথে সাথে ভাষার পরিবর্তন একটি বাক-সম্প্রদায়ের কাঠামোগত ভিন্নতার বিন্যাসে কীভাবে রূপায়িত হয়, এ সংক্রান্ত গবেষণাতে এই পদ্ধতি বিশেষভাবে প্রয়োগ করা হয়। 

## তথ্যসূত্র


বিষয়শ্রেণী:ব্যাকরণ
বিষয়শ্রেণী:সমাজবিজ্ঞান
বিষয়শ্রেণী:ভাষাবৈজ্ঞানিক গবেষণা সফটওয়্যার
বিষয়শ্রেণী:সমাজভাষাবিজ্ঞান
জিফ-মান্ডেলব্রট বিধি

সম্ভাবনা তত্ত্ব ও পরিসংখ্যান শাস্ত্রে **জিফ-মান্ডেলব্রট বিধি** (Zipf-Mandelbrot law) একটি বিচ্ছিন্ন সম্ভাবনা বিন্যাস। এটি পারেটো-জিফ বিধি নামেও পরিচিত। এই বিধিটি ক্রমায়িত উপাত্তের (ranked data) উপর একটি শক্তি বিধি বিন্যাস (power-law distribution)। হার্ভার্ড বিশ্ববিদ্যালয়ের ভাষাবিজ্ঞানী অধ্যাপক জর্জ কিংসলি জিফ এবং গণিতবিদ বেনোয়া মান্ডেলব্রট-এর নামে এই বিধির নামকরণ করা হয়েছে। জিফ অপেক্ষাকৃত সরলতর জিফের বিধি প্রস্তাব করেন এবং মান্ডেলব্রট পরবর্তীকালে জিফের বিধির সাধারণীকৃত রূপ দেন।

সম্ভাবনা ভর ফাংশনটি এরকম:

:f(k;N,q,s)=\frac{1/(k+q)^s}{H_{N,q,s}}

যেখানে H_{N,q,s} নিচের সমীকরণ থেকে পাওয়া যায়:

:H_{N,q,s}=\sum_{i=1}^N \frac{1}{(i+q)^s}

যেটিকে একটি হারমোনিক সংখ্যার একটি সাধারণীকৃত রূপ ধরা যাতে পারে। N যখন অসীমের দিকে অগ্রসর হয়, ফাংশনটির সীমাস্থ মান হয় হারউইৎস জিটা ফাংশন \zeta(q,s)। সসীম N এবং q=0-এর জন্য জিফ-মান্ডেলব্রট বিধি জিফের বিধি-তে পরিণত হয়। আর অসীম N এবং q=0-এর জন্য এটি জিটা বিন্যাস-এর রূপ ধারণ করে।

## প্রয়োগ
যেকোন দৈব চয়িত কর্পাস বা ভাষাংশে শব্দগুলির ঘটনসংখ্যা অনুযায়ী বিন্যাস সাধারণত একটি শক্তি বিধি বিন্যাস। এই বিধিটি জিফের বিধি নামে পরিচিত।

## রচনাপঞ্জি
* 

## বহিঃসংযোগ
* Z. K. Silagadze: Citations and the Zipf-Mandelbrot's law
* NIST: Zipf's law
* W. Li's References on Zipf's law
* Gelbukh and Sidorov 2001: Zipf and Heaps Laws’ Coefficients Depend on Language 

বিষয়শ্রেণী:বিচ্ছিন্ন সম্ভাবনা বিন্যাস
বিষয়শ্রেণী:শক্তি বিধি
বিষয়শ্রেণী:পরিগণনামূলক ভাষাবিজ্ঞান
বিষয়শ্রেণী:বিচ্ছিন্ন বিন্যাস
অবস্থান্তর ধাতু

থাম্ব|অবস্থান্তর ধাতু রঞ্জিত হওয়া
ফ্রেম|অবস্থান্তর ধাতুসমূহ

রসায়নশাস্ত্রে **অবস্থান্তর ধাতু** বা অবস্থান্তর বস্তুর দুই ধরনের ব্যাখ্যা আছে:

* এটি সাধারণভাবে পর্যায় সারণির d-ব্লকের যে কোন উপাদানকে বুঝাতে ব্যবহৃত হয়, যার মধ্যে জিঙ্ক, ক্যাডমিয়াম ও পারদ অন্তর্ভুক্ত। এটি পর্যায় সারণিতে গ্রুপ ৩ থেকে ১২ পর্যন্ত প্রতিনিধিত্ব করে।
* আরো বিশদভাবে IUPAC সংজ্ঞানুসারে অবস্থান্তর ধাতু হল, কোন উপাদান যার অণুতে অসম্পূর্ণ d উপস্তর থাকে, অথবা যার কোন সুস্থিত ক্যাটায়নে অসম্পূর্ণ d-উপস্তর থাকে। এই সংজ্ঞানুসারে জিঙ্ক, ক্যাডমিয়াম ও মার্কারি অবস্থান্তর ধাতু নয়। কেননা তাদের কনফিগারেশন *d*10 এই উপাদানগুলোর মাত্র কয়েকটি অবস্থান্তর প্রজাতির আয়নে আংশিকভাবে পূর্ণ *d* উপস্তর থাকে এবং কেবল মার্কারির ক্ষেত্রে Hg22+ দেখা যায় যা আংশিকভাবে পূর্ণ উপস্তর ঠিকভাবে গঠন করে না যা শেষোক্ত সংজ্ঞার বিরোধী।

এগুলি **সন্ধিগত মৌল** নামেও পরিচিত।

প্রথম সংজ্ঞাটি সাধারণ এবং প্রচলিত। অবস্থান্তর মৌলগুলোর অনেক বিশেষ বৈশিষ্ট্য তাদের আংশিক পূর্ণ d-সাবশেলের কারণে হয়ে থাকে। পর্যায় সারণির অন্যান্য অংশ থেকে d-ব্লক মৌলসমূহ কম পর্যায় ধর্মবিশিষ্ট। এদের ক্ষেত্রে ব্যালেন্সের পরিবর্তন না হওয়ায় অণূতে যুক্ত ইলেকট্রনটি সর্ববহিঃস্থ শেলে না গিয়ে ভেতরের শেলে গমন করে। ফলে এর শিল্ড শক্তিশালী হয়।

প্রথম সংজ্ঞানুসারে অবস্থান্তর ধাতু হল ৪০ টি রাসায়নিক উপাদান যা পর্যায় সারণির ২১ থেকে ৩০, ৩৯ থেকে ৪৮, ৭১ থেকে ৮০ এবং ১০৩ থেকে ১১২ নম্বর অবস্থানে অবস্থিত। “অবস্থান্তর” শব্দটি পর্যায় সারণিতে তাদের অবস্থানের কারণে এসেছে। চারবার আবির্ভূত হবার প্রত্যেক ক্ষেত্রে এই উপাদানগুলির d অরবিটালে একটি করে ইলেকট্রন যোগ করার প্রতিনিধিত্ব করে। এভাবে করে অবস্থান্তর ধাতু গ্রুপ ২ উপাদান ও গ্রুপ ১৩ উপাদানগুলোর পরিবর্তনের প্রতিনিধিত্ব করে। d উপশক্তিস্তর > p উপশক্তিস্তর।

## বৈশিষ্ট্য
অবস্থান্তর পদার্থসমূহ উচ্চ প্রসারণ শক্তি, ঘনত্ব, গলনাঙ্ক ও স্ফুটনাঙ্ক বিশিষ্ট। এর মূলে *d* অরবিটালের মেটাল ল্যাটিসের ভিতরে ইলেকট্রনগুলোর ডিলোকালাইজ হবার ক্ষমতা। অবস্থান্তর ধাতুর কিছু সাধারণ বৈশিষ্ট্য নিম্নরূপ:

* প্রায়শ রঙিন যৌগ গঠন করে।
* পরিবর্তনশীল যোজনী থাকে।
* অন্তত একটি যৌগে অসম্পূর্ণ d-উপকক্ষ থাকে। (১০টি ইলেক্ট্রন থাকে না)
* সাধারণত ভাল বিরঞ্জক।
* সাধারণ তাপমাত্রায় তামাটে-নীল (তামা ও সোনা ব্যতীত)।
* সাধারণ তাপমাত্রায় কঠিন।
* জটিল আয়ন গঠন করে।
* প্যারাম্যাগনেটিক ধর্ম প্রদর্শন করে।

## অনুঘটক বৈশিষ্ট্য
অবস্থান্তর ধাতু গুলো ভাল হোমোজিনিয়াস ও হেটেরোজিনিয়াস অনুঘটক তৈরি করে। উদাহরণস্বরূপ, আয়রন হেবার পদ্ধতিতে ও ভ্যানডিয়াম (V) অক্সাইড কণ্ট্যাক্ট পদ্ধতির জন্য ব্যবহার হয়। মার্জারিন তৈরিতে নিকেল এবং নাইট্রিক এসিডের প্রস্তুতি দ্রুততর করতে প্লাটিনাম ব্যবহার ঘটে। এর কারণ হল পরিবর্তনশীল যোজনী থাকার কারণে এরা কোন বিক্রিয়ার মাঝপথে বিভিন্ন যৌগ গঠন করে যার ফলে কমশক্তি খরচ হয় ও বিক্রিয়াটি সংক্ষিপ্তভাবে বিকল্প পথে সংঘটিত হতে পারে।

## তথ্যসূত্র



বিষয়শ্রেণী:পর্যায় সারণি
গুয়ারানি ভাষা

**গুয়ারানি** (গুয়ারানি নাম: avañe'ẽ *আভ়াঞেঁ'এঁ* আ-ধ্ব-ব: [aʋaɲẽˈʔẽ]; স্পেনীয়: Guaraní) দক্ষিণ আমেরিকার একটি আদিবাসী ভাষা। এটি টুপি-গুয়ারানি ভাষা উপপরিবারের অন্তর্গত। স্পেনীয় ভাষার পাশাপাশি গুয়ারানি প্যারাগুয়ের একটি সরকারি ভাষা।

## প্রচলন
প্যারাগুয়ের ৯৪% লোক গুয়ারানিতে কথা বলেন। এছাড়া পার্শ্ববর্তী দেশগুলিতে, বিশেষ করে আর্জেন্টিনার উত্তরাংশ, বলিভিয়ার পূর্বাংশ এবং ব্রাজিলের দক্ষিণ-পশ্চিম অঞ্চলের আদিবাসী সম্প্রদায়গুলিতে এই ভাষা প্রচলিত। প্যারাগুয়ে ছাড়াও গুয়ারানি আর্জেন্টিনার কোর্‌রিয়েন্তেস ও মিসিওনেস প্রদেশের দ্বিতীয় সরকারি ভাষা। 

## ভাষাভাষী
গুয়ারানি-ই একমাত্র আদিবাসী আমেরিকান ভাষা যার বক্তাদের প্রায় সবাই অ-আদিবাসী। দক্ষিণ আমেরিকার ভাষা অবস্থার প্রেক্ষাপটে এটি একটি অনিয়মিত ঘটনা। সাধারণত স্পেনীয় বা পর্তুগিজ ভাষাই দক্ষিণ আমেরিকার দেশগুলির মূল ও বেশি সম্মানিত ভাষা হিসেবে প্রচলিত। প্যারাগুয়ে ও গুয়ারানির ক্ষেত্রে এর উল্টোটা ঘটেছে। এখানে স্পেনীয় ও আধা-স্পেনীয়রাও গুয়ারানিতেই কথা বলেন।

## তথ্যসূত্র

বিষয়শ্রেণী:প্যারাগুয়ের ভাষা
বিষয়শ্রেণী:আর্জেন্টিনার ভাষা
বিষয়শ্রেণী:বলিভিয়ার ভাষা
বিষয়শ্রেণী:সংযোগাত্মক ভাষা
বিষয়শ্রেণী:ব্রাজিলের ভাষা
আইমারা ভাষা

**আইমারা ভাষা** আন্দেস পর্বতমালার আইমার জাতির মাতৃভাষা। এটি আইমারীয় ভাষাপরিবারের অন্তর্গত একটি ভাষা। আদিবাসী আমেরিকান ভাষাগুলির মধ্যে যে অল্প কয়েকটিতে দশ লক্ষের বেশি বক্তা কথা বলেন, তাদের মধ্যে আইমার ভাষা একটি।  স্পেনীয় ও কেচুয়া ভাষার সাথে আইমারা ভাষাও পেরু ও বলিভিয়ার একটি সরকারি ভাষা। এছাড়া চিলিতেও এর স্বল্প প্রচলন আছে।

আইমারা একটি সংশ্লেষণাত্মক ভাষা (agglutinating language)। এর বাক্যের পদক্রম কর্তা কর্ম ক্রিয়া।

## তথ্যসূত্র

বিষয়শ্রেণী:পেরুর ভাষা
বিষয়শ্রেণী:বলিভিয়ার ভাষা
বিষয়শ্রেণী:আর্জেন্টিনার ভাষা
বিষয়শ্রেণী:চিলির ভাষা
আল গোর

**অ্যালবার্ট আর্নল্ড গোর, জুনিয়র** বা **আল গোর** (জন্ম: মার্চ ৩১, ১৯৪৮) ১৯৯৩ থেকে ২০০১ সাল পর্যন্ত মার্কিন যুক্তরাষ্ট্রের ৪৫তম উপ-রাষ্ট্রপতি হিসেবে দায়িত্ব পালন করেন। সে সময়কার রাষ্ট্রপতি ছিলেন বিল ক্লিনটন। উপ-রাষ্ট্রপতি হওয়ার আগে গোর মার্কিন যুক্তরাষ্ট্রের হাউজ অফ রিপ্রেসেন্টিটিভ্‌স (১৯৭৭ - ৮৫) এবং মার্কিন সিনেটে (১৯৮৫ - ৯৩) টেনেসি অঙ্গরাজ্যের প্রতিনিধি হিসেবে দায়িত্ব পালন করেছেন। গোর অ্যান ইনকনভেনিয়েন্ট ট্রুথ নামক প্রামাণ্য চিত্রে প্রধান চরিত্রে অভিনয় করেছেন যা ২০০৭ সালে একটি একাডেমি পুরস্কার লাভ করেছে। তার টেলিভিশন চ্যানেল কারেন্ট টিভি একটি এমি পুরস্কার লাভ করেছে। এছাড়া গোর ২০০৭ সালে ইন্টারগভার্নমেন্টাল প্যানেল অন ক্লাইমেট চেঞ্জের সাথে যৌথভাবে শান্তিতে নোবেল পুরস্কার লাভ করেছেন।

## তথ্যসূত্র

## বহিঃসংযোগ

* দাপ্তরিক ওয়েবসাইট
* [সিনেটর গোরের স্পন্সরপ্রাপ্ত আইনসভা](http://thomas.loc.gov/cgi-bin/bdquery/?&Db=d102&querybd=@FIELD(FLD003+@4((@1(Sen+Gore++Albert++Jr.))+00449)))  — লাইব্রেরি অফ কংগ্রেস
* 
* সংবাদ মাধ্যমের কাহিনী এবং ভাষ্যসমূহ — *[[নিউ ইয়র্ক টাইম্‌স]]*
* আল গোর *[[চার্লি রোজ]]* সাক্ষাৎকারসমূহ।
* গোরের সাক্ষাৎকার পর্ব ২ - *[[দ্য আওয়ার]]*, George Stroumboulopoulos-এর সাথে।


বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন পরিবেশবাদী
বিষয়শ্রেণী:মার্কিন রাজনৈতিক লেখক
বিষয়শ্রেণী:এমি পুরস্কার বিজয়ী
বিষয়শ্রেণী:গোর পরিবার
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নোবেল শান্তি পুরস্কার বিজয়ী পুরুষ
বিষয়শ্রেণী:মার্কিন যুক্তরাষ্ট্রের উপরাষ্ট্রপতি
বিষয়শ্রেণী:ভ্যান্ডারবিল্ট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি
বিষয়শ্রেণী:মার্কিন জনহিতৈষী
বিষয়শ্রেণী:মার্কিন ব্লগার
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:২০০০ মার্কিন যুক্তরাষ্ট্রের রাষ্ট্রপতি প্রার্থী
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:২০শ শতাব্দীর মার্কিন লেখক
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:মার্কিন বিনিয়োগকারী
বিষয়শ্রেণী:মার্কিন গণমাধ্যমের মালিক
বিষয়শ্রেণী:মার্কিন নোবেল বিজয়ী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:হার্ভার্ড কলেজের প্রাক্তন শিক্ষার্থী
বিষয়শ্রেণী:নোবেল শান্তি পুরস্কার বিজয়ী
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:অ্যাপল ইনকর্পোরেটেডের পরিচালক
বিষয়শ্রেণী:গুগলের ব্যক্তি
বিষয়শ্রেণী:১৯৯২ মার্কিন উপ-রাষ্ট্রপতি প্রার্থী
বিষয়শ্রেণী:১৯৯৬ মার্কিন উপ-রাষ্ট্রপতি প্রার্থী
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:মার্কিন পুরুষ ব্লগার
বিষয়শ্রেণী:২০শ_শতাব্দীর_মার্কিন_যুক্তরাষ্ট্রের_সিনেটর
দ্য ভয়েজ অফ দ্য বিগ্‌ল

thumb|
**দ্য ভয়েজ অফ দ্য বিগ্‌ল** ইংরেজ জীববিজ্ঞানী ও প্রকৃতিবিদ চার্লস ডারউইনের লেখা একটি ভ্রমণ কাহিনীমূলক বই। তিনি এইচএমএস বিগ্‌লের দ্বিতীয় সমুদ্রযাত্রায় অংশ নিয়েছিলেন। পাঁচ বছরের সেই সমুদ্রযাত্রার অভিজ্ঞতা এবং বৈজ্ঞানিক পরীক্ষাগুলোর বর্ণনা দিয়েই বইটি লিখেন।

বিষয়শ্রেণী:চার্লস ডারউইন
বিষয়শ্রেণী:ভ্রমণের বই
বিষয়শ্রেণী:১৮৩৯-এর বই
বিষয়শ্রেণী:জীববিজ্ঞান বই
বিষয়শ্রেণী:১৮৩০-এ বিজ্ঞান
বিষয়শ্রেণী:ইংরেজি ভাষায় বই
বিষয়শ্রেণী:ইংরেজি ভাষার বই
ভাষা নিয়ন্ত্রক সংস্থার তালিকা

এটি একটি **ভাষা নিয়ন্ত্রক সংস্থার তালিকা** যা মান্য ভাষা নিয়ন্ত্রণ করে এবং যাকে প্রায়ই বলা হয় **ভাষা অ্যাকাডেমি**। ভাষার ক্ষেত্রে অ্যাকাডেমি বলতে এমন একটি সংস্থাকে বোঝায় যা কোন ভাষাকে অ্যাকাডেমির চোখে বহিঃস্থ বিরূপ প্রভাব থেকে রক্ষার চেষ্টা করে, ভাষার ব্যবহারের উৎকর্ষ ধরে রাখতে চেষ্টা করে এবং ব্যাকরণ, অভিধান, এবং অন্যান্য নির্দেশিকা রচনার মাধ্যমে ভাষাতে নিয়ম আনার চেষ্টা করে। ১৬শ শতক থেকে ভাষা অ্যাকাডেমিগুলি গড়ে উঠতে শুরু করে। এদের মধ্যে সবচেয়ে বিখ্যাত হল ফরাসি ভাষার জন্য প্রতিষ্ঠিত আকাদেমি ফ্রঁসেজ। ফ্রান্সের বাইরে স্পেন, সুইডেন, হাঙ্গেরি, বাংলাদেশ এবং আরও বহু দেশে ভাষার জন্য অ্যাকাডেমি গড়ে উঠেছে, তবে ইংরেজি ভাষার জন্য প্রধান ইংরেজিভাষী দেশগুলিতে এরকম কোন অ্যাকাডেমি নেই।

## প্রাকৃতিক ভাষাসমূহ

## সহায়ক ভাষাসমূহ

#### আন্তর্জাতিক সহায়ক ভাষাসমূহ

#### অন্যান্য নির্মাণ ভাষাসমূহ

## আরও দেখুন
* Language policy
* Language revival
* Language planning
* Linguistic purism
* Languages in censuses

## তথ্যসূত্র


ভাষা নিয়ন্ত্রক সংস্থা
বিষয়শ্রেণী:সংগঠনের তালিকা
বিষয়শ্রেণী:ভাষাবিজ্ঞানের তালিকা
ইস্ট ওয়েস্ট বিশ্ববিদ্যালয়

**ইস্ট ওয়েস্ট বিশ্ববিদ্যালয়** বাংলাদেশের রাজধানী ঢাকায় অবস্থিত একটি বেসরকারি বিশ্ববিদ্যালয়। প্রতিষ্ঠানটি ১৯৯৬ সালে "বেসরকারী বিশ্ববিদ্যালয় আইন ১৯৯২"  অনুযায়ী প্রতিষ্ঠিত হয়। ঢাকার মহাখালীতে ছয়টি আধুনিক ও শীতাতপ নিয়ন্ত্রিত বহুতল ভবনের সমন্বয়ে গঠিত হয়েছিল বিশ্ববিদ্যালয়ের ক্যাম্পাস। বর্তমানে রামপুরার আফতাবনগরে নিজস্ব ক্যাম্পাসে বিশ্ববিদ্যালয়টি শিক্ষা কার্যক্রম পরিচালনা করছে। বির্শিষ্ট অর্থনীতিবিদ ড. মোহাম্মদ ফরাসউদ্দিন। বিশ্ববিদ্যালয়টির অন্যতম প্রধান প্রতিষ্ঠাতা এবং প্রথম উপাচার্য। বিজ্ঞান ও প্রকৌশল, অর্থনীতি ও ব্যবসা এবং কলা অণুষদের অধীনে রয়েছে স্নাতক ও স্নাতকোত্তর পর্যায়ের বিভিন্ন বিষয়সমূহ। *ওয়েবোমেট্রিক্‌স* (Webometrics) তাদের *বিশ্ববিদ্যালয় ক্রম ২০০৭* - এ ইস্ট ওয়েস্ট বিশ্ববিদ্যালয়কে বাংলাদেশে তৃতীয় এবং ভারতীয় উপমহাদেশে ৬৪ তম সেরা বিশ্ববিদ্যালয় হিসেবে চিহ্নিত করে। এই ক্রম বৈজ্ঞানিক গবেষণা, আন্তর্জাতিক প্রতিযোগিতার ফলাফল এবং গবেষণাপত্র প্রকাশের উপর ভিত্তি করে তৈরি করা হয়েছে।

## ইতিহাস
থাম্ব|বাম|ইস্ট ওয়েস্ট বিশ্ববিদ্যালয়
বাংলাদেশে সুলভ ব্যয়ের মধ্যে মাণসম্পন্ন শিক্ষা সরবরাহ করার জন্য একটি বেসরকারি বিশ্ববিদ্যালয় স্থাপনের ধারণাটি সর্বপ্রথম উত্থাপিত হয় একদল বিশিষ্ট ব্যক্তি, ব্যবসায়ী নেতৃবর্গ, পেশাজীবি এবং শিক্ষানুরাগীদের দ্বারা যাদের নেতৃত্বে ছিলেন ডক্টর মুহাম্মদ ফরাসউদ্দিন। এই লক্ষ্যকে সামনে রেখে দলটি একটি অ-লাভজনক, অ-রাজনৈতিক ও দাতব্য সংগঠন স্থাপন করেন যার নাম ছিল "প্রগতি ফাউন্ডেশন ফর এডুকেশন এন্ড ডেভেলপমেন্ট (পি এফ ই ডি)"। ইস্ট-ওয়েস্ট বিশ্ববিদ্যালয় হচ্ছে এই সংগঠনের প্রধান প্রকল্প। এই বিশ্ববিদ্যালয়ের বোর্ড অব ডিরেক্টরস্‌ এর সদস্যরা হলেন: জনাব জালাল উদ্দিন আহমেদ, জনাব এস. এম. নওশের আলী, জনাব ফারুক বি. চৌধুরী, ডক্টর রফিকুল হুদা চৌধুরী, জনাব সৈয়দ মন্‌জুর এলাহী, ডক্টর মোহাম্মদ ফরাসউদ্দিন, জনাব মোহাম্মদ জাহিদুল হক আর. পিএইচ, ডক্টর সাইদুর রহমান লস্কর, ডক্টর মুহাম্মদ এ. মান্নান, প্রফেসর এম. মোসলেহ্‌ উদ্দিন, জনাব শেলী এ. মুব্‌দী, জনাব এম. এ. মুনিম, ডক্টর খলিল রহমান, জনাব এইচ. এন. আশিকুর রহমান এবং জনাবা রাজিয়া সামাদ।

বেসরকারি বিশ্ববিদ্যালয় আইন (এক্ট ৩৪) এর অধীনে সরকারি অণুমোদন পাবার পর ১৯৯৬ সালে ইস্টওয়েস্ট বিশ্ববিদ্যালয় প্রতিষ্ঠিত হয়। ১৯৯৬ সালের সেপ্টেম্বর মাসে এর পূর্বের ক্যাম্পাস - ৪৫, মহাখালী বাণিজ্যিক এলাকা, ঢাকা'য় ৬ জন ফ্যাকাল্টি সদস্য ও ২০ জন শিক্ষার্থী নিয়ে এর ক্লাস শুরু হয়। এখন এর নিজস্ব কাম্পাস রয়েছে আফতাবনগরে। বর্তমানে সেখানে ১৮৭ জনেরও অধিক ফ্যাকাল্টি সদস্য ও প্রায় ৫০০০ শিক্ষার্থী রয়েছে।

থাম্ব|ডান|ইস্ট ওয়েস্ট বিশ্ববিদ্যালয়

## রাঙ্কিং

## অনুষদ সমূহ
বর্তমানে বিশ্ববিদ্যালয়ের ৩ টি অনুষদ রয়েছে। এগুলো হলঃ
* বিজ্ঞান ও প্রকৌশল অনুষদ
* বাণিজ্য ও অর্থনীতি অনুষদ
* কলা ও সমাজ বিজ্ঞান অনুষদ

## বিভিন্ন বিভাগের প্রাতিষ্ঠানিক রঙ

## গ্রেডিং সিস্টেম

### পুরনো গ্রেডিং সিস্টেম

### নতুন গ্রেডিং সিস্টেম

## তথ্যসূত্র

## বহিঃসংযোগ
* 
* ইস্টওয়েস্ট বিশ্ববিদ্যালয়-এর ওয়েবসাইট

বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:১৯৯৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:১৯৯৬-এ বাংলাদেশে প্রতিষ্ঠিত
বিষয়শ্রেণী:ঢাকা জেলার বিশ্ববিদ্যালয়
বিষয়শ্রেণী:১৯৯৬-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:ইস্ট ওয়েস্ট বিশ্ববিদ্যালয়
একুশে ফেব্রুয়ারি (দ্ব্যর্থতা নিরসন)

* ২১ ফেব্রুয়ারি - গ্রেগরিয়ান বর্ষপঞ্জি অনুসারে বছরের ৫২তম (অধিবর্ষে ৫২তম) দিন ।
* একুশে ফেব্রুয়ারি - আন্তর্জাতিক মাতৃভাষা দিবস বাংলাদেশে এ নামে পরিচিত।
বেরিং প্রণালি

thumb|right|300px|বেরিং প্রণালির ঠিক মাঝখানে অবস্থিত ডায়োমেড দ্বীপপুঞ্জ; বামেরটি রাশিয়ার, ডানেরটি মার্কিন যুক্তরাষ্ট্রের আওতাধীন
**বেরিং প্রণালি** (; ) এশিয়া ও উত্তর আমেরিকা মহাদেশ দুইটিকে পৃথককারী জলাশয়। প্রণালিটি উত্তর প্রশান্ত মহাসাগরের বেরিং সাগরকে উত্তর মহাসাগরের চুক্‌চি সাগরের সঙ্গে যুক্ত করেছে।

১৬৪৮ সালে রুশ অভিযানকারী সেমিয়োন ইভানোভিচ দেজনিয়ভ (Semyon Ivanovich Dezhnyov) বেরিং প্রণালি আবিষ্কার করেন। পরবর্তীতে ১৭২৮ সালে ডেনীয় নাবিক ভিতুস বেরিং এবং তারও পরে ব্রিটিশ নাবিক ক্যাপ্টেন জেমস কুক ও ফ্রেডেরিক উইলিয়াম বিচি এখানে আসেন।

প্রণালিটির সবচেয়ে সরু অংশ রাশিয়ার দেজনিয়ভ অন্তরীপ (Dezhnyova Mys) এবং আলাস্কার প্রিন্স অফ ওয়েল্‌স অন্তরীপের মধ্যে অবস্থিত। এই দুই অন্তরীপের মধ্যবর্তী সর্বনিম্ন দূরত্ব ৮৫ কিলোমিটার। দুই অন্তরীপের মধ্যস্থলে ডায়োমিড দ্বীপপুঞ্জ অবস্থিত। প্রণালিটির গভীরতা ৩০-৫০ মিটার।

## আবিষ্কারের ইতিহাস
১৬৫৪ সালে রুশ বণিক ফেদত আলেক্সেইয়েভ সাইবেরিয়ার কোলিমা উপদ্বীপের পূর্বে পোগিচা নদীর সন্ধানে রওনা দেন। এই ভ্রমণে তার সহযোগী ছিলেন সেমিয়োন ইভানোভিচ দেজনিয়ভ। দেজনিয়ভই এই অভিযানে প্রথম ব্যক্তি হিসেবে উত্তর মহাসাগর থেকে প্রশান্ত মহাসাগরে নৌপথে প্রবেশ করেন। কিন্তু তার এই আবিষ্কারের কাহিনী রুশ কেন্দ্রীয় সরকারের কাছে তখন পৌঁছেনি। রুশ সম্রাট মহান পিটার তাই জানতেন না সাইবেরিয়া উত্তর আমেরিকার সাথে যুক্ত কি না। পিটার তার মৃত্যুর কিছুদিন আগে রুশ সামরিক বাহিনীর একজন কমাণ্ডার ডেনীয় বংশোদ্ভুত ভিতুস বেরিং-কে এটা খুঁজে দেখার আদেশ দেন। বেরিং নৌপথে বেরিয়ে পড়েন এবং ১৭২৮ সালে বেরিং প্রণালি পুনরাবিষ্কার করেন, কিন্তু ভারী কুয়াশার কারণে তিনি সেবার উত্তর আমেরিকার স্থলভাগ দেখতে পাননি।

এরপর ১৭৪১ সালের জুন মাসে বেরিং আবার সদলবলে অভিযানে বের হন এবং এবার তিনি আলাস্কার স্থলভাগ দেখতে পান। ১৬ই জুন, সাধু এলিয়াসের দিবসে, দূর থেকে দেখে তিনি আলাস্কার সেন্ট এলিয়াস পর্বতের নামকরণ করেন। ঐ অভিযানেই ফেরার পথে বেরিং জাহাজ ভেঙে একটি দ্বীপে (যার বর্তমান নাম বেরিং দ্বীপ) আটকা পড়েন এবং সেখানেই শীতকালে মারা যান। বেরিং-এর এই অভিযানের ফলে উত্তর-পশ্চিম আমেরিকা (বর্তমান আলাস্কা) রাশিয়ার দখলে আসে।

## তথ্যসূত্র

বিষয়শ্রেণী:উত্তর মহাসাগর
বিষয়শ্রেণী:আলাস্কার প্রণালি
বিষয়শ্রেণী:রাশিয়ার প্রণালি
বিষয়শ্রেণী:উত্তর আমেরিকার প্রণালি
বিষয়শ্রেণী:এশিয়ার প্রণালি
বিষয়শ্রেণী:উত্তর আমেরিকার ভূগোল
বিষয়শ্রেণী:আন্তর্জাতিক প্রণালি
বিষয়শ্রেণী:প্রশান্ত মহাসাগরের প্রণালি
প্রিন্স অফ ওয়েল্‌স অন্তরীপ

thumb|300px|right|মানচিত্রে প্রিন্স অফ ওয়েল্‌স অন্তরীপ**প্রিন্স অফ ওয়েল্‌স অন্তরীপ** () উত্তর-পশ্চিম আলাস্কায় স্টিউয়ার্ড উপদ্বীপে অবস্থিত উত্তর আমেরিকার সর্বপশ্চিম বিন্দু। বেরিং প্রণালী এটিকে পূর্ব রাশিয়ার দেজনিয়ভ অন্তরীপ থেকে বিচ্ছিন্ন করেছে। এখানে আলাস্কার ওয়েলস শহর অবস্থিত। শহরটিতে মাত্র ১৫২ জন লোক বাস করেন; বেশির ভাগই আদিবাসী আমেরিকান।

বিষয়শ্রেণী:উত্তর আমেরিকার অন্তরীপ
বিষয়শ্রেণী:আলাস্কা
সূত্রাপুর থানা

**সূত্রাপুর** ঢাকা জেলার একটি থানা, যা বাংলাদেশের ঢাকা বিভাগের অন্তর্গত। ঢাকা বিভাগের পুরান থানাগুলোর মধ্যে একটি হলো এই সূত্রাপুর থানা। পুরান ঢাকার বিভিন্ন পুরান ভবন ও ঐতিহ্যবাহী নিদর্শনের জন্য বিখ্যাত সুত্রাপুর এলাকা।

যারা কাঠের কাজ করেন তারা সূত্রধর নামে পরিচিত। সূত্রাপুর এলাকায় অধিকাংশ লোক কাঠের কাজের সাথে সম্পৃক্ত ছিলেন। তাই এলাকাটির নামকরণ হয়েছিলো সূত্রাপুর।

সুত্রাপুর এলাকাটির পূর্বে গেন্ডারিয়া থানা, উত্তরে ওয়ারী থানা , পশ্চিমে কোতোয়ালী থানা, ঢাকা এলাকা । 

মুলত লোহার পুল এর পশ্চিম থেকেই সুত্রাপুর মহল্লার শুরু। সুত্রাপুর বাজার , শ্যামবাজার, পুরান ঢাকার  অর্থনীতিতে গুরুত পূর্ণ ভুমিকা রাখে। বিখ্যাত বইয়ের মার্কেট বাংলাবাজার, মোটর পার্টসের মার্কেট বাংলাবাজার। 

বিখ্যাত কবি নজরুল সরকারি কলেজ, সরকারি শহীদ সোহরাওয়ার্দী কলেজ, ঢাকা, সেন্ট গ্রেগরী হাই স্কুল অ্যান্ড কলেজ , সেন্ট ফ্রান্সিস জেভিয়ার্স গার্লস স্কুল অ্যান্ড কলেজ , সরকারি মুসলিম স্কুল রয়েছে।

বিষয়শ্রেণী:ঢাকা জেলার থানা
বিষয়শ্রেণী:পুরান ঢাকা
ব্যারো বিন্দু

**ব্যারো বিন্দু** () উত্তর মহাসাগরের তীরে উত্তর আলাস্কায় অবস্থিত মার্কিন যুক্তরাষ্ট্রের সর্ব-উত্তর বিন্দু। উত্তর মহাসাগরে অভিযান ও ঐ অঞ্চলের বিমান পরিবহনে এলাকাটি গুরুত্বপূর্ণ। বিন্দুটি ১৫ কিমি দক্ষিণ-পশ্চিমে আলাস্কার ব্যারো শহর অবস্থিত। বিন্দুটি থেকে উত্তর মেরুর দূরত্ব ২০৭৮ কিলোমিটার। ১৮২৫ সালে ব্রিটিশ পর্যটক ফ্রেডেরিক বিচি প্রথম ইউরোপীয় হিসেবে এলাকাটি দেখেন এবং ব্রিটিশ ভূগোলবিদ স্যার জন ব্যারো-র নামে এর নামকরণ করেন। এখানে বছরে মাত্র দুই-তিন মাস বাদে বাকী সময়টুকু সাগর জমে থাকে। তবে সম্ভবত সাম্প্রতিক বৈশ্বিক উষ্ণায়নের কারণে এই সময়ের পরিমাণ বাড়ছে। এখান থেকে ১৯৬০ ও ১৯৭০-এর দশকে মার্কিন যুক্তরাষ্ট্র দুইটি গবেষণা রকেট উৎক্ষেপণ করে। বর্তমানে এটি একটি বিশ্ব আবহমন্ডলীয় নজরদারি (Global Atmosphere Watch) কেন্দ্র।

## গ্যালারি

Image:Barrow_point_panorama.jpg|বিস্তৃত প্যানোরামা ছবিতে ব্যারো বিন্দুর প্রান্ত দেখা যাচ্ছে
Image:NOAA - Point Barrow Observatory.gif|ব্যারো বিন্দুতে অবস্থিত বরফাবৃত আবহমণ্ডলীয় নজরদারি কেন্দ্র


বিষয়শ্রেণী:আলাস্কা
বেরিং সাগর

thumb|300px|right|মানচিত্রে বেরিং সাগরের অবস্থান
thumb|300px|right|উত্তর বেরিং সাগরে সূর্য অস্ত যাচ্ছে**বেরিং সাগর** () উত্তর প্রশান্ত মহাসাগরের অংশ। এর উত্তরে বেরিং প্রণালী, দক্ষিণে আলেয়ুটীয় দ্বীপপুঞ্জ, পশ্চিমে উত্তর-পূর্ব এশিয়ার কামচাতকা ও চুকচি উপদ্বীপ এবং পূর্বে উত্তর আমেরিকার আলাস্কা। ডেনীয় বংশোদ্ভূত রুশ অনুসন্ধানী ভিতুস বেরিঙের নামে এই সাগরের নামকরণ করা হয়েছে। সাগরটির মোট পৃষ্ঠদেশীয় ক্ষেত্রফল ২০ লক্ষ বর্গকিলোমিটারেরও বেশি।

এশিয়ার আনাদির নদী এবং উত্তর আমেরিকার ইউকন নদী বেরিং সাগরে পতিত হয়েছে। সাগরের অধিকাংশ এলাকায় বেশির ভাগ সময় কুয়াশাচ্ছন্ন থাকে। শীতকালে দক্ষিণে সেন্ট ম্যাথিউ দ্বীপ পর্যন্ত সাগরটি জমাট বেঁধে যায়।

বেরিং সাগর বিশ্বের বহু বিপন্ন প্রজাতির প্রাণীর জন্মস্থল ও নিরাপদ আশ্রয়। বিভিন্ন দুর্লভ প্রজাতির তিমি, এবং প্রতি বছর প্রায় ৩০ প্রজাতির ২ কোটি শীতের পাখি এ অঞ্চলেই জন্ম নেয়।

## তথ্যসূত্র

বিষয়শ্রেণী:রাশিয়ার সাগর
বিষয়শ্রেণী:প্রশান্ত মহাসাগর
বিষয়শ্রেণী:রাশিয়ার প্রশান্ত মহাসাগরীয় উপকূল
বিষয়শ্রেণী:এশিয়ার সাগর
বিষয়শ্রেণী:উত্তর আমেরিকার সাগর
দেনালি

**ম্যাকিন্‌লি পর্বত** (), দেনালি (Denali) পর্বত নামেও পরিচিত, দক্ষিণ-মধ্য আলাস্কার আলাস্কা পর্বতমালায় দেনালি জাতীয় পার্ক ও সংরক্ষণস্থলে অবস্থিত একটি পর্বত। সমুদ্রতল থেকে এটির উচ্চতা ৬,১৯৪ মিটার এবং এটিই উত্তর আমেরিকার সর্বোচ্চ পর্বত। স্থানীয় আদিবাসী আমেরিকানরা একে দেনালি (অর্থাৎ "সবচেয়ে উঁচুটা") বলে ডাকে। পর্বতটি ১৮৯৬ সালে মার্কিন রাষ্ট্রপতি উইলিয়াম ম্যাকিন্‌লির নামে নামকরণ করা হয়। ১৯১৩ সালে ইংরেজ-মার্কিন ধর্মযাজক ও পর্যটক হাডসন স্টাক তিনজন সহযাত্রীসহ সর্বপ্রথম পর্বতটির শীর্ষে আরোহণ করেন।

## তথ্যসূত্র

## বহিঃসংযোগ

* মাউন্ট ম্যাককিনলি আবহাওয়া স্টেশন
* দেনালি - SummitPost 
* Timeline of Denali climbing history, National Park Service
*
* Mount Mckinley Quadrangle Publications, Alaska Division of Geological & Geophysical Surveys

বিষয়শ্রেণী:আলাস্কার পর্বত
বিষয়শ্রেণী:অসম্পূর্ণ
বিষয়শ্রেণী:সপ্তশৃঙ্গ
বিষয়শ্রেণী:মার্কিন যুক্তরাষ্ট্রের পবিত্র পর্বত
ইউকন নদী

থাম্ব|300px|ডান|ডসন শহরের ফেরিঘাট থেকে তোলা ইউকন নদীর ছবি
**ইউকন নদী** () উত্তর-পশ্চিম উত্তর আমেরিকার একটি নদী। এর দৈর্ঘ্য । এর অববাহিকার আয়তন প্রায় সাড়ে ৮ লক্ষ বর্গকিলোমিটার। কানাডার ব্রিটিশ কলাম্বিয়া ও ইউকন অঞ্চলের সীমায় ট্যাগলিশ, অ্যাটলিন ও টেসলিন হ্রদগুলি থেকে এই নদীর উৎপত্তি। তবে মূলত টেসলিন হ্রদ থেকে উৎসারিত নিসুটলিন নদীর পানিই ইউকন নদীতে এসে পড়েছে। ইউকন প্রথমে উত্তর-পশ্চিমে য়ুকন প্রশাসনিক অঞ্চলের মধ্য দিয়ে হোয়াইটহর্স, কারম্যাকস, ফোর্ট সেলকার্ক ও ডসন শহরের পাশ দিয়ে প্রবাহিত হয়; এ অঞ্চলে বিগ স্যামন, পেলি, হোয়াইট, স্টিউয়ার্ট ও ক্লোন্ডাইক নদীগুলি ইউকনে এসে পড়েছে। এরপর নদীটি মার্কিন অঙ্গরাজ্য আলাস্কায় প্রবেশ করে পশ্চিমে প্রায় ২০০০ কিমি প্রবাহিত হয়ে একটি বৃহৎ ব-দ্বীপের মধ্য দিয়ে বেরিং সাগরে পতিত হয়েছে। পর্কুপাইন, তানানা ও কোয়ুকুক এ অঞ্চলে ইউকনের প্রধান উপনদী।

নদীটি মোহনা থেকে হোয়াইটহর্স পর্যন্ত অগভীর পানির বাণিজ্যিক নৌপরিবহনের উপযোগী। ১৮৩১ সালেও রুশ ফার ব্যবসায়ীরা নদীটি সম্পর্কে জানত। ১৯শ শতকের শেষভাগে ও ২০শ শতকের শুরুতে ক্লোন্ডাইক স্বর্ণ-ধাওয়ার (Klondike Gold Rush) নদীটির ব্যবহার বেড়ে যায়। বর্তমানে কেবল স্থানীয়রাই এটি ব্যবহার করেন। এর তীরে বেশ কয়েক হাজার আদিবাসী আমেরিকানের বাস।

ইউকন নদী মার্কিন যুক্তরাষ্ট্রের তৃতীয় দীর্ঘতম নদী।

## তথ্যসূত্র

বিষয়শ্রেণী:আলাস্কার নদী
বিষয়শ্রেণী:কানাডার নদী
বিষয়শ্রেণী:ইউকনের নদী
বিষয়শ্রেণী:ব্রিটিশ কলাম্বিয়ার নদী
সেন্ট এলিয়াস পর্বত

:* *সেন্ট এলিয়াস পর্বত* দ্বারা আরোও বোঝানো যেতে পারে [[কার্মেল পর্বত]]*

**সেন্ট এলিয়াস** () উত্তর-পশ্চিম উত্তর আমেরিকার সেন্ট এলিয়াস পর্বতমালার বরফাবৃত সর্বোচ্চ শৃঙ্গ। এটি মার্কিন যুক্তরাষ্ট্রের আলাস্কা অঙ্গরাজ্যের দক্ষিণ-পূর্ব ও কানাডার ইউকন টেরিটোরির দক্ষিণ-পশ্চিম সীমানায় অবস্থিত। সমুদ্রতল থেকে ৫,৪৮৯ মিটার উঁচু এই পর্বতটি উত্তর আমেরিকার চতুর্থ সর্বোচ্চ পর্বতশৃঙ্গ। ইউরোপীয়দের মধ্যে ডেনীয়-রুশ পর্যটক ভিতুস বেরিং ১৭৪১ সালে সর্বপ্রথম এটি দেখেন ও এর নামকরণ করেন। ইতালীয় যুবরাজ লুইগি আমাদেও দি সাভোইয়ার অধীনে একটি দল ১৮৯৭ সালে প্রথমবারের মত এর শীর্ষে আরোহণ করে।

## তথ্যসূত্র

বিষয়শ্রেণী:কানাডার পর্বত
বিষয়শ্রেণী:মার্কিন যুক্তরাষ্ট্রের পর্বত
বিষয়শ্রেণী:আলাস্কার পর্বত
আলাস্কা উপসাগর

ডান|250px|আলাস্কা উপসাগর
**আলাস্কা উপসাগর** আলাস্কার দক্ষিণে অবস্থিত উত্তর প্রশান্ত মহাসাগরের অংশবিশেষ। পশ্চিমা আলাস্কা উপদ্বীপ ও কোডিয়াক দ্বীপ থেকে পূর্বে আলেকজান্ডার দ্বীপপুঞ্জ পর্যন্ত এর বিস্তৃতি। এটির ক্ষেত্রফল ৫৯২,০০০ বর্গ মাইল (১,৫৩৩,০০০ বর্গ কিমি)।

আলাস্কা উপসাগরের সমগ্র উপকূল রুক্ষ অরণ্য, পর্বত ও হিমবাহে পূর্ণ। আলাস্কার বৃহত্তম দুই হিমবাহ, মালাস্পিনা হিমবাহ ও বেরিং আলাস্কা উপসাগরে পতিত হয়েছে। তটরেখা অত্যন্ত অমসৃণ। ভূমিকম্পপ্রবণ এখানকার লিতুয়া উপসাগর এলাকায় ইতিহাসের সর্ববৃহৎ সুনামি সংঘটিত হয়েছিল।

এই উপসাগরটি প্রচুর ঝড়ের সৃষ্টি করে এবং দক্ষিণ আলাস্কায় প্রচুর বরফ ও তুষারপাত ঘটায়। ফলে সুমেরুবৃত্তের দক্ষিণের অঞ্চল হলেও সেখানে প্রচুর বরফ জমা হয়। এই উপসাগরে উৎপত্তি লাভ করে অনেকগুলি ঝড় ব্রিটিশ কলাম্বিয়া, ওয়াশিংটন ও ওরগেনের উপকূল ধরে দক্ষিণে অগ্রসর হয়। উত্তর আমেরিকার প্রশান্ত মহাসাগরীয় উত্তর-পশ্চিমাঞ্চলের অধিকাংশ মৌসুমী বৃষ্টিপাতের উৎস এই আলাস্কা উপসাগর।
 
## তথ্যসূত্র

বিষয়শ্রেণী:প্রশান্ত মহাসাগরের ভূবেষ্টিত উপসাগর
বিষয়শ্রেণী:মার্কিন যুক্তরাষ্ট্রের ভূবেষ্টিত উপসাগর
আলাস্কা উপদ্বীপ

300px|থাম্ব|আলাস্কা উপদ্বীপ ও এর আগ্নেয়গিরিসমূহ
300px|থাম্ব|আলাস্কা উপদ্বীপের উপগ্রহ চিত্র
**আলাস্কা উপদ্বীপ** () উত্তর-পশ্চিম উত্তর আমেরিকার আলাস্কার মূল ভূখণ্ড থেকে দক্ষিণ-পশ্চিমে প্রায় ৮০০ কিলোমিটার প্রসারিত একটি সরু উপদ্বীপ যা আলেয়ুটিয় দ্বীপপুঞ্জে গিয়ে শেষ হয়েছে। উপদ্বীপটি প্রশান্ত মহাসাগরকে ব্রিস্টল উপসাগর তথা বেরিং সাগর থেকে পৃথক করেছে।

উপদ্বীপটির পুরো দৈর্ঘ্য জুড়ে আলেয়ুটিয় আগ্নেয় পর্বতমালা অবস্থিত। এই পর্বতমালায় বহু মার্কিক-জাতীয় পার্ক ও বন্যপ্রাণী সংরক্ষণ এলাকা বিদ্যমান। আলাস্কা উপদ্বীপের দক্ষিণ অংশটি অত্যন্ত রুক্ষ ও পর্বতময়। অন্যদিকে উত্তর অংশটি সমতল ও কাদাময় জলাভূমিতে পূর্ণ। এর ব্রিস্টল উপসাগরের উপকূলীয় পানি ঘোলা, অগভীর ও ঝঞ্ঝাবিক্ষুব্ধ। অন্যদিকে প্রশান্ত মহাসাগরীয় উপকূলের পানি গভীর, পরিষ্কার ও তুলনামূলকভাবে শান্ত।

## আবহাওয়া
শীতকালের গড় তাপমাত্রা -১১০ থেকে ১০ সেঃ এবং গ্রীষ্মকালে তা ৬০ থেকে ১৫০ সেঃ পর্যন্ত হয়ে থাকে। বাৎসরিক গড় বৃষ্টিপাতের পরিমাণ ৬১০ থেকে ১৬৫০ মিঃ মিঃ 

## তথ্যসূত্র


বিষয়শ্রেণী:আলাস্কার উপদ্বীপ
পেলি নদী

thumb|right|300px|পেলি ক্রসিঙের কাছে পেলি নদী ও তার উপরে অবস্থিত একটি সেতু
**পেলি নদী** () কানাডার একটি নদী যা য়ুকন নদীতে গিয়ে পড়েছে। এটি ম্যাকেনজি পর্বতমালার পশ্চিমে উৎপত্তিলাভ করে দক্ষিণ-মধ্য য়ুকনের মধ্য দিয়ে ৫৩০ কিমি প্রবাহিত হয়েছে। রস ও ম্যাকমিলান নদীগুলি এই নদীতে এসে মিশেছে।

পেলি নদীর তীরেই আদিবাসী য়ুকন জাতির তিনটি লোকালয় রস রিভার, ফারো ও পেলি ক্রসিং অবস্থিত। পেলি ক্রসিং ও ফারোতে পেলি নদীর উপর দিয়ে সেতু রয়েছে। পেলি ও ইয়ুকন নদীর সঙ্গমস্থলে ফোর্ট সেলকার্ক শহরে হাডসন বে কোম্পানির একটি বাণিজ্যকেন্দ্র অবস্থিত।

হাডসন বে কোম্পানির প্রাক্তন গভর্নর স্যার জন হেনরি পেলি-র নামে নদীটির নামকরণ করা হয়।

## তথ্যসূত্র

বিষয়শ্রেণী:ইউকনের নদী
বিষয়শ্রেণী:ইউকন নদীর উপনদী
নবযুগ

**নবযুগ** বিদ্রোহী কবি কাজী নজরুল ইসলাম ও রাজনীতিবিদ কমরেড মুজফ্‌ফর আহমদের যুগ্ম সম্পাদনায় প্রকাশিত পত্রিকা। এটি ১৯২০ সালের ১২ জুলাই সান্ধ্য পত্রিকা হিসেবে প্রকাশিত হওয়া শুরু করে। এর প্রতিষ্ঠাতা সম্পাদক ছিলেন শের-এ-বাংলা এ. কে. ফজলুল হক। তিনি নিজ অর্থে এই পত্রিকাটি প্রকাশ করেন। ইংরেজ সরকারের বিরুদ্ধে এ পত্রিকায় অনেক কবিতা ছাপা হয়। এক পর্যায়ে ব্রিটিশ সরকার এ পত্রিকার জামানত বাজেয়াপ্ত করে ও পত্রিকাটি বন্ধ হয়ে যায়। শের-এ-বাংলা এ. কে. ফজলুল হকের চেষ্টায় পত্রিকাটি আবার প্রকাশিত হয়। পরে ফজলুল হকের সঙ্গে মতবিরোধের কারণে নজরুল ও মুজফ্ফর আহমদ সম্পাদকের পদ থেকে পদত্যাগ করলে পত্রিকাটি আবার বন্ধ হয়ে যায়।

১৯৪২ সালে ফজলুল হক বাংলার প্রধানমন্ত্রী হলে তাঁর উদ্যোগে এবং নজরুলের সম্পাদনায় পুনরায় পত্রিকাটি প্রকাশিত হয়। এ সময় কাজী নজরুল ইসলাম দুরারোগ্য ব্যাধিতে আক্রান্ত হলে খুলনার মাওলানা আহমদ আলী সম্পাদনার দায়িত্ব গ্রহণ করেন। দুবছর পত্রিকাটি চালু থাকার পর পত্রিকাটি বন্ধ হয়ে যায়।

এরপর অনেক বছর পর কবি কাজী নজরুল ইসলাম, রাজনীতিবিদ কমরেড মুজফ্‌ফর আহমদ ও শের-এ-বাংলা এ. কে. ফজলুল হকের আদর্শে কবি ও সাংবাদিক আহম্মেদ সুজন এর হাত ধরে ৫ এপ্রিল ২০২১ সালে সত্য ও সাহিত্যের খুঁজে স্লোগান নিয়ে পত্রিকাটির অনলাইন সংস্করণ চালু হয়।

## তথ্যসূত্র

## বহিঃসংযোগ
* 

বিষয়শ্রেণী:ভারতের ম্যাগাজিন
বিষয়শ্রেণী:বাংলা ভাষার সংবাদপত্র
বিষয়শ্রেণী:১৯২০-এ ভারতে প্রতিষ্ঠিত
বিষয়শ্রেণী:ভারতের বিলুপ্ত সংবাদপত্র
বিষয়শ্রেণী:কলকাতার সংবাদপত্র
বিষয়শ্রেণী:১৯৪৪-এ ভারতে বিলুপ্ত
শিখা

**শিখা** ১৯২৬ সালে ঢাকায় প্রতিষ্ঠিত মুসলিম সাহিত্য সমাজ কর্তৃক প্রকাশিত পত্রিকা। এটি বিংশ শতকের বিশের দশকে ঢাকা থেকে প্রকাশিত হত। এর প্রথম সংখ্যার প্রকাশকাল চৈত্র ১৩৩৩ (৮ এপ্রিল ১৯২৭) এবং এর প্রথম সংখ্যার সম্পাদক ছিলো ঢাকা বিশ্ববিদ্যালয়ের অধ্যাপক আবুল হুসেন। এটি বাৎসরিক পত্রিকা ছিল ও ১৯৩১ সালে এর পঞ্চম ও শেষ সংখ্যা প্রকাশিত হয়। এর প্রধান কারণ ১৯৩২ সালের মার্চ মাসে আবুল হুসেনের ঢাকা ত্যাগ। তিনিই মূলত প্রকাশনার সামগ্রিক দায়িত্ব পালন করতেন ও প্রকাশনা-ব্যয়ের একটি বড় অংশও বহন করতেন। এ পত্রিকার প্রকাশনা প্রতিষ্ঠান মডার্ন লাইব্রেরির প্রতিষ্ঠাতাও ছিলেন আবুল হুসেন। এ পত্রিকার সাথে যুক্ত ছিলেন কাজী আবদুল ওদুদ, কাজী মোতাহার হোসেন, মুহম্মদ শহীদুল্লাহ। একে  বলা হয়ে থাকে *ঢাকার যুক্তিবাদী আন্দোলন*।

## ধরন
সমকালের অন্যান্য সাময়িকপত্র থেকে শিখা ভিন্ন ধরনের ছিল। মুসলিম সাহিত্য-সমাজের সারা বছরের কর্মকাণ্ডের পরিচয় বহন করত এটি। শিখার প্রতিটি সংখ্যার উপরে "জ্ঞান যেখানে সীমাবদ্ধ, বুদ্ধি সেখানে আড়ষ্ট, মুক্তি সেখানে অসম্ভব" কথাটি লেখা থাকত। এটি বাঙালি মুসলিম সমাজে নতুন যুগের হাওয়া বইয়ে দিতে চেয়েছিল। তাদের আদর্শ ছিল উনিশ শতকের নবজাগরণ, ইউরোপের নবজাগরণ, কামাল আতাতুর্কের নেতৃত্বে তুরস্কের বুকে জন্ম নেওয়া নবজাগরণ।

## সম্পাদকমন্ডলী
শিখা ১৯২৭ সাল থেকে ১৯৩১ সাল পর্যন্ত বছরে একবার প্রকাশিত হত। এর মোট পাঁচটি সংখ্যার সম্পাদকের নাম নিচে দেয় হলো :
* আবুল হুসেন, (১ম সংখ্যা)
* কাজী মোতাহার হোসেন, (২য় ও ৩য় সংখ্যা)
* মোহাম্মদ আবদুর রশিদ, (৪র্থ সংখ্যা)
* আবুল ফজল, (৫ম সংখ্যা)

## তথ্যসূত্র

বিষয়শ্রেণী:১৯২৬-এ প্রতিষ্ঠিত সংবাদপত্র
বিষয়শ্রেণী:বাংলা ভাষার সংবাদপত্র
খনিয়াদিঘি মসজিদ

**খনিয়াদিঘি মসজিদ** বাংলাদেশের একটি ঐতিহাসিক স্থাপত্য যার অবস্থান চাঁপাইনবাবগঞ্জ জেলার ছোট সোনা মসজিদের সন্নিকটে। এটি আনুমানিক ১৫'দশ শতকে নির্মিত হয়েছিলো, যা গৌড়ের প্রাচীন কৃতিগুলোর অন্যতম মনে করা হয়। ধারণা করা হয় ১৪৮০ খ্রিষ্টাব্দে কোন এক রাজবিবি মসজিদটি নির্মাণ করেন। মসজিদটি দেখতে প্রায় মালদার চামকাটি মসজিদের মত। এটি স্থানীয়ভাবে **চামচিকা মসজিদ** এবং **রাজবিবি মসজিদ** নামেও পরিচিত।

## ইতিহাস
১৪৫০ থেকে ১৫৬৫ খ্রিষ্টাব্দ অবধি গৌড় ছিল তৎকালীন বাংলার রাজধানী; এ সময়ই এ মসজিদটি নির্মিত হয়েছিল। এই মসজিদের পাশে বিশাল এক দিঘি রয়েছে যার নাম *খনিয়া দিঘী* নামে পরিচিত। কাছাকাছি আরেকটি মসজিদের নাম দারাসবাড়ি মসজিদ। মসজিদটি দীর্ঘকাল আগে পরিত্যক্ত হয়েছে। পরিচর্যার অভাবে এ মসজিদটি বিলীয়মান।

## অবস্থান
এই মসজিদটি রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলায় অবস্থিত। চাঁপাইনবাবগঞ্জ থেকে প্রায় ৩৫ কি.মি.।

## বিবরণ
thumb|ঐতিহাসিক খনিয়াদিঘি
মসজিদটি ভূমি পরিকল্পনার দিক থেকে গৌড়ের লট্রন ও চামকাঠি মসজিদের ন্যায় গঠন করা হয়েছে। মূল সালাতকোঠা প্রায় **৮.৫৩ মিটার × ৮.৫৩ মিটার** বর্গাকার এবং এর উপরে একটি অর্ধগোলাকার গম্বুজ নির্মিত। বারান্দার উপর তিনটি ছোট আকারের অর্ধগোলাকার গম্বুজ পুনরুদ্ধারকালে যুক্ত করা হয়েছে।

মসজিদটির বাইরের পরিমাপ প্রায় **১৮.৮১ মিটার × ১২.৮০ মিটার**। মসজিদের বিভিন্ন অংশে পোড়ামাটির ফলকে নিপুণ কারুকাজ খচিত রয়েছে। এসব অলংকরণের মধ্যে প্রস্ফুটিত ফুল, পেঁচানো নকশা ও গঠনগত ছাঁদের কারুকার্য বিশেষভাবে লক্ষণীয়।

মসজিদের আয়তন ৬২ × ৪২ ফুট। মূল গম্বুজটির নিচের ইমারত বর্গাকারে তৈরী, যার প্রতিটি বাহু ২৮ ফুট দৈর্ঘ্য বিশিষ্ট। বড় কামরার সামনের দিকে (পূর্ব) একটি বারান্দা ছিল, যার অবশিষ্টাংশ বর্তমানে দেখা যায়। মসজিদটি ইটের তৈরী, এবং বাইরে দিক থেকে সুন্দর কারুকাজ করা। 

বর্তমানে খঞ্জনদীঘির মসজিদটির একটি মাত্র গম্বুজ ও দেয়ালের কিছু অংশ টিকে আছে। কিন্তু এগুলোর অবস্থাও খুব জীর্ণ আকার ধারণ করেছে।

## আরও দেখুন
* বাংলাদেশের প্রত্নতাত্ত্বিক স্থানের তালিকা
* বাংলাদেশের মসজিদের তালিকা
* রাজশাহী বিভাগের মসজিদের তালিকা
* শাহ সুজার তাহখানা
* শাহ নেয়ামত উল্লাহ ওয়ালীর সমাধি
* ছোট সোনা মসজিদ

## চিত্রশালা

চিত্র:Khania Dighi Mosque 05.jpg
চিত্র:Khania Dighi Mosque 02.jpg
চিত্র:Khania Dighi Mosque 03.jpg
চিত্র:Chapai KhaniaDighiMosque 03Jun16 MG 4937.jpg
File:চামচিকা মসজিদ, চাঁপাই নবাবগঞ্জ.jpg


## তথ্যসূত্র

## বহিঃসংযোগ

বিষয়শ্রেণী:চাঁপাইনবাবগঞ্জ জেলার দর্শনীয় স্থান
বিষয়শ্রেণী:চাঁপাইনবাবগঞ্জ জেলার মসজিদ
বিষয়শ্রেণী:চাঁপাইনবাবগঞ্জ জেলার প্রত্নতাত্ত্বিক স্থাপনা
বিষয়শ্রেণী:গৌড়ের ইতিহাস
বিষয়শ্রেণী:১৪৮০-এ প্রতিষ্ঠিত
বিষয়শ্রেণী:বাংলা_সালতানাতের_মসজিদ
চাঁপাইনবাবগঞ্জ পৌরসভা

thumb|চাঁপাইনবাবগঞ্জ পৌরসভার মহল্লা জিওকোড ম্যাপ

**চাঁপাইনবাবগঞ্জ পৌরসভা** বাংলাদেশের পশ্চিমাঞ্চলীয় শহর চাঁপাইনবাবগঞ্জের স্থানীয় সরকার ব্যবস্থা। এটি ১৯০৩ সালে তৎকালীন ব্রিটিশ আমলে প্রতিষ্ঠিত হয়। এটি একটি ক শ্রেণীর পৌরসভা। এটি ১৫টি ওয়ার্ডে বিভক্ত।

## ইতিহাস
চাঁপাইনবাবগঞ্জ পৌরসভা ১৯০৩ সালের ১লা ফেব্রুয়ারি ব্রিটিশ ভারতের একটি পৌরসভা হিসেবে প্রতিষ্ঠিত হয়। তখন এর আয়তন ছিল ৮.৫৫ বর্গকিলোমিটার। ১৯৮৫ সালে পৌরসভাটি ক শ্রেণীর পৌরসভায় উন্নীত হয়। বর্তমানে এর আয়তন ২৪.৬০ বর্গকিলোমিটার।

## তথ্যসূত্র

বিষয়শ্রেণী:চাঁপাইনবাবগঞ্জ জেলার পৌরসভা
বিষয়শ্রেণী:১৯০৩-এ ব্রিটিশ ভারতে প্রতিষ্ঠিত
গ্রহণ (জ্যোতির্বিজ্ঞান)

আরও জানতে দেখুন সূর্যগ্রহণ ও চন্দ্রগ্রহণ
জ্যোতির্বিজ্ঞানে **গ্রহণ** (, উচ্চারণ: *এক্লিপ্‌স্‌*) বলতে একটি খ-বস্তুর কারণে অন্য একটি খ-বস্তুর আংশিক বা পূর্ণরূপে আড়াল হওয়াকে বোঝায়। যখন তিনটি খ-বস্তু একই সরলরেখায় অবস্থান করে, তখন তাদের মধ্যে একটি খ-বস্তু থেকে বাকী দুইটি খ-বস্তুর মধ্যে সংঘটিত গ্রহণ পর্যবেক্ষণ করা যায়। যে খ-বস্তুটি আড়াল করে, তাকে বলে গ্রহণকারী খ-বস্তু। আর যে খ-বস্তুটি আড়ালে চলে যায়, তাকে বলে গ্রহণকৃত খ-বস্তু।

যেমন - যখন সূর্য ও পৃথিবীর মাঝখানে চাঁদ অবস্থান নেয়, তখন পৃথিবীপৃষ্ঠের পর্যবেক্ষকের সাপেক্ষে সূর্য চাঁদের পেছনে আড়ালে চলে যায় এবং সূর্যের গ্রহণ ঘটে। আবার পৃথিবী যখন চাঁদ ও সূর্যের মধ্যে আসে তখন পৃথিবীর আড়ালে চাঁদ ঢাকা পড়ে এবং চন্দ্রগ্রহণ হয়। চন্দ্রগ্রহণ সূর্যে অবস্থিত কাল্পনিক পর্যবেক্ষকের সাপেক্ষে ঘটলেও, চাঁদের দিকে মুখ করে থাকা পৃথিবীপৃষ্ঠের মানুষেরাও এই চন্দ্রগ্রহণের ঘটনা পর্যবেক্ষণ করতে পারেন, কেননা সূর্য একটি তারা বলে তার আলো পৃথিবীতে বাধা পায় এবং চাঁদ পৃথিবীর ছায়ায় ঢাকা পড়ে যায়। সূর্যগ্রহণ ও চন্দ্রগ্রহণ হল একটি তারা ও দুইটি অন্য ধরনের জ্যোতিষ্ক নিয়ে গঠিত ব্যবস্থায় সংঘটিত গ্রহণ।

এছাড়া প্রাকৃতিক বা কৃত্রিম উপগ্রহগুলি যখন তাদের গ্রহের পেছনে চলে যায়, তখন পৃথিবীর পর্যবেক্ষকের সাপেক্ষে তাদেরও গ্রহণ ঘটে।

একটি যুগ্ম তারা ব্যবস্থার কক্ষপথের তল পৃথিবীর মধ্য দিয়ে বা খুব কাছাকাছি অতিক্রম করলে পৃথিবীর পর্যবেক্ষকের সাপেক্ষে পর্যায়বৃত্তভাবে একটি তারা অপরটির গ্রহণ ঘটায়। এই ধরনের গ্রহণ হল দুইটি তারা ও একটি অন্য ধরনের জ্যোতিষ্ক নিয়ে গঠিত ব্যবস্থায় সংঘটিত গ্রহণ।

যখন গ্রহণকারী বস্তুর আপাত আকার গ্রহণকৃত বস্তুটির আপাত আকারের চেয়ে অনেক বড় হয়, তবে সেই ঘটনাকে জ্যোতির্বিজ্ঞানের বিশেষ পরিভাষায় "অদৃশ্যকরণ" (occultation *অকাল্টেশন*) বলে। যেমন - চাঁদের পেছনে দূরের কোন তারা, নীহারিকা বা গ্রহের সম্পূর্ণ ঢাকা পড়ে যাওয়া, অথবা কোন প্রাকৃতিক বা কৃত্রিম উপগ্রহের কিংবা অনুসন্ধানী মহাকাশযানের সৌরজগতের কোন খ-বস্তুর পেছনে সম্পূর্ণ ঢাকা পড়ে যাওয়া।

যখন অপেক্ষাকৃত ছোট একটি খ-বস্তু অনেক বড় একটি খ-বস্তুর সামনে দিয়ে চলে যায়, এবং খুব ছোট আকারের গ্রহণ ঘটে, তখন তাকে গ্রহণ না বলে জ্যোতির্বিজ্ঞানের পরিভাষায় "অতিক্রম" (transit *ট্রানজিট*) বলে। বুধ ও শুক্র গ্রহ দুইটি প্রায়ই সূর্যকে এ অর্থে "অতিক্রম" করে। ছোট উপগ্রহগুলি তাদের নিজ নিজ গ্রহগুলিকে "অতিক্রম" করতে পারে।

## তথ্যসূত্র

## আরও দেখুন
* সূর্যগ্রহণ
* চন্দ্রগ্রহণ
* অদৃশ্যকরণ (Occultation)
* অতিক্রম (Transit)

বিষয়শ্রেণী:মহাজাগতিক ঘটনা
বিষয়শ্রেণী:ভূগোল
বিষয়শ্রেণী:জ্যোতির্বৈজ্ঞানিক ঘটনা
বিষয়শ্রেণী:পৃথিবী ঘটনা
লোগান পর্বত

**লোগান পর্বত** () কানাডার ইউকন টেরিটরির দক্ষিণ-পশ্চিমাঞ্চলে সেন্ট এলিয়াস পর্বতমালায় অবস্থিত একটি পর্বতশৃঙ্গ। সমুদ্রতল থেকে ৫,৯৫৯ মিটার উঁচু লোগান কানাডার সর্বোচ্চ এবং উত্তর আমেরিকার দ্বিতীয় সর্বোচ্চ (আলাস্কার ম্যাকিন্‌লি পর্বত সর্বোচ্চ) পর্বতশৃঙ্গ। ক্লুয়ানে জাতীয় পার্ক ও সংরক্ষিত এলাকার সিওয়ার্ড হিমবাহের উত্তরে পর্বতটি অবস্থিত। কানাডীয় ভূতাত্ত্বিক স্যার উইলিয়াম লোগানের নামে পর্বতশৃঙ্গটির নামকরণ করা হয়। ১৯২৫ সালে অ্যালবার্ট ম্যাকার্থি ও অন্যান্যরা প্রথম এর শীর্ষে আরোহণ করেন।

## তথ্যসূত্র

বিষয়শ্রেণী:ইউকনের পর্বত